Document ID: 32011D0691

TARYBOS SPRENDIMAS 2011/691/BUSP
2011 m. spalio 17 d.
dėl Europos Sąjungos specialiojo įgaliotinio Kosove įgaliojimų pratęsimo (1)
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
kadangi:
(1)
2008 m. vasario 4 d. Taryba priėmė Bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (2), ir Bendruosius veiksmus 2008/123/BUSP (3), kuriais Pieter FEITH paskiriamas Europos Sąjungos specialiuoju įgaliotiniu (ES specialusis įgaliotinis) Kosove;
(2)
2011 m. gegužės 5 d. Taryba priėmė Sprendimą 2011/270/BUSP (4), kuriuo Fernando GENTILINI paskiriamas ES specialiuoju įgaliotiniu Kosove iki 2011 m. liepos 31 d.;
(3)
2011 m. liepos 28 d. Taryba priėmė Sprendimą 2011/478/BUSP (5), kuriuo ES specialiojo įgaliotinio įgaliojimai pratęsiami iki 2011 m. rugsėjo 30 d.;
(4)
ES specialiojo įgaliotinio įgaliojimų terminas turėtų būti pratęstas iki 2012 m. sausio 31 d.;
(5)
ES specialusis įgaliotinis vykdys savo įgaliojimus tokioje situacijoje, kuri gali pablogėti ir sutrukdyti siekti Sąjungos išorės veiksmų tikslų, nustatytų Sutarties 21 straipsnyje,
PRIĖMĖ ŠĮ SPRENDIMĄ:
1 straipsnis
Sprendimas 2011/270/BUSP iš dalies keičiamas taip:
1.
1 straipsnis pakeičiamas taip:
„1 straipsnis
Europos Sąjungos specialusis įgaliotinis
Fernando GENTILINI skiriamas Europos Sąjungos specialiuoju įgaliotiniu (ES specialusis įgaliotinis) Kosove nuo 2011 m. gegužės 1 d. iki 2012 m. sausio 31 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (vyriausiasis įgaliotinis) siūlymu, ES specialiojo įgaliotinio įgaliojimai gali būti nutraukti anksčiau.“
2.
5 straipsnio 1 dalis pakeičiama taip:
„1. Su ES specialiojo įgaliotinio įgaliojimų vykdymu nuo 2011 m. gegužės 1 d. iki 2011 m. rugsėjo 30 d. susijusioms išlaidoms padengti skiriama 690 000 EUR orientacinė finansavimo suma.
Su ES specialiojo įgaliotinio įgaliojimų vykdymu nuo 2011 m. spalio 1 d. iki 2012 m. sausio 31 d. susijusioms išlaidoms padengti skiriama 770 000 EUR orientacinė finansavimo suma.“
2 straipsnis
Įsigaliojimas
Šis sprendimas įsigalioja jo priėmimo dieną.
Jis taikomas nuo 2011 m. spalio 1 d.
Priimta Briuselyje 2011 m. spalio 17 d.

Labels: 18
11
9
5